**Előterjesztés**

**a Képviselő-testület 2016. szeptember 29-i rendkívüli ülésére**

**Tisztelt Képviselő-testület!**

A közelmúltban a Széchenyi 2020 keretében megjelent a „Csatlakoztatási konstrukció az önkormányzati ASP rendszer országos kiterjesztéséhez” című (KÖFOP-1.2.1-VEKOP-16 kódszámú) felhívás, melynek mellékletében kiadták a 2017.01.01-el csatlakozásra kötelezett önkormányzatok neveit is. Önkormányzatunk a leányvári önkormányzattal együtt 2017-től csatlakozásra kötelezett település.

**Pályázat esetén a pályázat által támogatott tevékenységek, beszerzések megvalósítása az alábbiakat jelentené:**

- Eszközök (szoftverrel együtt) történő beszerzése

- Működésfejlesztés és szabályozási keretek kialakítása

- Önkormányzatok elektronikus ügyintézéséhez kapcsolódó feltételek kialakítása

- Pénzügyi adatmigráció

**Az igényelhető támogatás mértéke a települések népességszáma alapján 7 millió Ft.**

*Számtalan cég jelentkezett önkormányzatainknál a* pályázati anyag elkészítésére, egyenlőre bevonásuk nélkül nyújtjuk be a pályázatot.

A támogatási kérelem benyújtására és a támogatás felhasználására vonatkozó képviselő-testületi felhatalmazás (közös önkormányzati hivatalt fenntartó önkormányzatok esetében a közös önkormányzati hivatalt létrehozó megállapodás releváns részének közös önkormányzati hivatal székhelye szerinti önkormányzat polgármestere által hitelesített másolata, vagy önkormányzatonként képviselő-testületi felhatalmazás).

Leányvár község önkormányzata a döntést a pályázat beadásához meghozta, kérem a Tisztelt testület pozítív döntését Piliscsév tekintetében is.

Határozati javaslat:

**Piliscsév Község Önkormányzat**

**Képviselő-testületének ……/2016 (IX.29.) határozata**

**a KÖFOP-1.2.1-VEKOP-16. „Csatlakozási konstrukció az önkormányzati ASP rendszer országos kiterjesztéséhez” megnevezésű projekt támogatási kérelmének benyújtásáról**

Piliscsév Község Önkormányzat Képviselő-testülete felhatalmazza Kosztkáné Rokolya Bernadett polgármestert, a közigazgatás adminisztratív terheinek csökkentését célzó KÖFOP-1.2.1-VEKOP-16. „Csatlakozási konstrukció az önkormányzati ASP rendszer országos kiterjesztéséhez” megnevezésű projekt támogatási kérelmének benyújtására és a támogatás felhasználására.

Felelős: Kosztkáné Rokolya Bernadett polgármester

Határidő: azonnal

 Baumstark Tiborné sk.

 jegyző